Държавен вестник, бр. 71, 2019 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  71
цел, този правилник и следвайки принци­
пите за:
1. партньорство – в своята работа членове­
те на Съвета се стремят към осъществяване 
на добро взаимодействие с представителите 
на държавните институции и помежду си, 
основано на взаимно уважение и зачитане 
на различията;
2. публичност и прозрачност – работата 
на Съвета е организирана въз основа на 
правила, приети след публично обсъждане; 
решенията на Съвета се вземат въз основа 
на прозрачна процедура и при ясно опреде­
лен механизъм; информацията за работата 
на Съвета е публична и достъпна;
3. отзивчивост – в осъществяване на сво­
ята дейност Съветът следва да отговаря на 
запитвания и коментари на представители 
на гражданското общество в разумен срок;
4. ориентация към консенсус – във все­
ки един аспект от работата си Съветът се 
стреми към постигане на консенсус с оглед 
максимално добро обслужване потребностите 
на гражданските организации;
5. почтеност – членовете на Съвета осъ­
ществяват своята дейност безпристрастно, 
справедливо и честно;
6. недопускане на конфликт на интереси 
при разпределяне на средства, организиране 
на консултации или други взаимодействия с 
гражданските организации; 
7. политическа неутралност;
8. добросъвестност – членовете на Съвета 
осъществяват своята дейност въз основа на 
общото желание и споделена отговорност за 
работа в полза на гражданските организации;
9. ненамеса в дейността на юридически 
лица с нестопанска цел – при осъществяване 
на своята дейност Съветът не може да въз­
действа върху независимостта на отделни или 
на групи юридически лица с нестопанска цел. 
Чл. 4. (1) Съветът извършва дейностите 
по чл. 4, ал. 4 от Закона за юридическите 
лица с нестопанска цел.
(2) Съветът дава становища по всички 
проекти на нормативни актове, стратегии, 
програми и планове, отнасящи се до дейност­
та на гражданските организации, изработени 
от изпълнителната власт на национално и 
местно ниво, както и такива, изработени и 
внесени от народни представители. В дей­
ността по изготвяне на становища в работата 
на Съвета могат да вземат участие и предста­
вители на други граждански организации и 
институции, които не са членове на Съвета.
(3) Съветът осигурява координация и следи 
за изпълнението на Стратегията за подкрепа 
на развитието на гражданските организации 
в Република България (Стратегията) и Плана 
за действие по Стратегията, като: 
1. изисква информация за изпълнението на 
дейностите по Стратегията от определените 
отговорни институции;
2. организира анализа на изпълнението 
на Стратегията и Плана за действие по 
Стратегията и провеждането на обществени 
обсъждания или срещи с отговорните ин­
ституции и представители на гражданското 
общество;
3. при необходимост създава работни 
групи, включващи членове на Съвета, пред­
ставители на институции и външни лица или 
организации, по изпълнението на конкретни 
дейности по Стратегията;
4. инициира процес на актуализация или 
разработване на нова стратегия при изтичане 
на срока на действие на действаща стратегия 
или при необходимост от промени в нея; 
5. организира обществено обсъждане на 
новата или актуализираната Стратегия и я 
представя за одобрение на Министерския 
съвет заедно с плана; 
6. извършва и други дейности, свързани 
с изпълнението на Стратегията и Плана за 
действие по Стратегията.
(4) Съветът предлага на Министерския 
съвет план за действие, включително фи­
нансов, за изпълнение на Стратегията за 
подкрепа на развитието на гражданските 
организации в Република България за всяка 
следваща година, като:
1. с годишния план определя конкретни 
срокове, отговорни институции и бюджет; 
2. съгласува съдържанието на мерките по 
плана със съответните отговорни институции;
3. прави анализ на реализацията на го­
дишния план за изпълнение на Стратегията.
(5) Съветът събира информация за фи­
нансирането на гражданските организации 
с публични средства с цел определяне на 
ефективността на отпусканите средства, като 
за целта възлага на секретариата на Съвета: 
1. да събере информация от органите 
на централната и на местните власти за 
предоставените от тях бюджетни средства 
за юридически лица с нестопанска цел за 
предходната година;
2. да анализира събраната информация по 
отношение на общия обем на публичните 
средства, разпределение на средствата по 
основни цели на дейността на организациите, 
по източници и по вид и брой на организа­
циите, получили публични средства;
3. да събере обобщени данни за развити­
ето на гражданското общество посредством 
признати и независими индекси и показате­
ли за развитие на гражданското общество, 
гражданско участие, свобода на словото, за 
икономическо развитие и др.; 
4. да представи на Съвета за приемане 
проект на доклад за финансирането на граж­
данските организации с анализа по т. 2 и